Гәымсҭатәи афронт аҟны актәи абригада ахԥатәи абаталион актәи арота адҵаҟаҵаҩыс иҟаз, Аԥсны Афырхаҵа Ҷыҷыкәа Мархолиа игәалаиршәеит 1993 шықәсазы Аиааира амш дшаԥылоз. 1993 шықәса ԥхынгәымзазы иара афронт аҟны дхәын.
Ахысразы иаарту аицлабра аиҿкааҩ, аӡбаҩ хада Ерсҭоу Ақәраа арадио Sputnik аефир аҟны еиҭеиҳәеит ашәарыцаҩцәа рыбжьара Аӡҩыбжьа аицлабра шымҩаԥысыз.
Аԥсны афырхаҵа, Гәымсҭатәи афронт аҟны артиллериа адҵаҟаҵаҩыс иҟаз Аслан Кобахьиа арадио Sputnik аефир аҟны Аԥсны Аџьынџьтәылатә еибашьра амшқәа игәалаиршәеит.
Самсон Ҷанба ихьӡ зху Аԥсуа драматә театр актиорцәа ахәаԥшцәа ирыдыргалоит ақәыргыламҭа ҿыц, Тонино Гуера иажәабжь иалху апиеса "Ажәҩан аҿықә". Аспектакль арежиссиор, Аԥсны Жәлар рартист Валери Ақаҩба арадио Sputnik аефир аҿы еиҭеиҳәеит аҩымҭахь дхьазырԥшыз атәы.
Гәымсҭатәи афронт аҩбатәи абригада командаҟаҵаҩыс иҟаз, Аԥсны Афырхаҵа Гарри Саманба арадио Sputnik астудиаҟны игәалаиршәеит 26 шықәса раԥхьа арҭ амшқәа рзы ахҭысқәа рыҿиашьа атәы.
Акциа "Ԥсра зқәым архәҭа" мҩаԥысраны иҟоуп Аҟәа, Пицунда, Гагра, Гәдоуҭа, Афон ҿыц, Очамчыра, Тҟәарчал. Абри атәы еиҭалҳәеит уи аиҿкааҩ, Аԥсны Аџьынџьтәылатә еибашьра иалахәыз аҳәса ахымхәацәа Рассоциациа ахантәаҩы Лариса Ҭарԥҳа арадио Sputnik Аԥсны аефир аҿы.
Владислав Арӡынба ихьӡ зху Аибашьратә фырхаҵара Ахьӡ-аԥша амузеи аҟны иӡыргоу амаҭәарқәа ртәы арадио Sputnik Аԥсны арубрика "Аҭоурых иагәылаҵәаху" аҿы еиҭеиҳәеит амузеи аусзуҩ, аҭоурыхҭҵааҩ Геннади Ҵлаииа.
Ажурналист Адгәыр Гәынба арадио Sputnik аефир аҟны далацәажәеит ашәарыцареи аԥсқьарреи рзы иахьа аҭагылазаашьа зеиԥшроу атәы.
Аԥсны ашәарыцаҩцәеи аԥсыӡкцәеи рхеилак ахантәаҩы Ҳаџьараҭ Кәыҵниа арадио Sputnik аефир аҟны далацәажәеит аԥстәқәеи аԥсаатәқәеи рхыԥхьаӡара амаҷхара зыхҟьази, уи аанкыларазы иҟоу алшарақәеи ртәы.
Аԥсны ахада ихраҿа агаразы Бзыԥҭатәи аипподром аҿы аҽырыҩра шымҩаԥысуа арадио Sputnik аефир аҟны еиҭеиҳәоит Аԥсны аҽтәы спорт Афедерациа ахада Аслан Камлиа.